# Alejandro Gálvez Jimena

Alejandro 'Álex' Gálvez Jimena (Granada, Andalusia, 6 de juny de 1989) és un futbolista professional andalús que juga com a defensa central o migcampista defensiu pel Recreativo.

## Carrera de club
### Primers anys

Gálvez es va formar al planter de l'Albacete Balompié i del Vila-real CF, i fou cedit per aquest darrer al seu filial CD Onda de Tercera Divisió, on va debutar com a sènior.
Les següents dues temporades, va jugar a Segona Divisió B amb el CF Villanovense i l'Sporting de Gijón B, i els dos cops va patir descensos de categoria, tot i que va tornar a ascendir la temporada 2010–11.

### Sporting de Gijón

El 13 de desembre de 2011, Gálvez va debutar amb el primer equip de l'Sporting, en un partit de Copa del Rei contra el RCD Mallorca (victòria per 1–0 a fora, derrota 1–2 global). El 15 de gener de l'any següent, com a central titular, va jugar el seu primer partit a La Liga pels asturians, i va marcar el primer gol del partit, que acabà en victòria per 2–1 a casa sobre el Màlaga CF.

### Rayo Vallecano

El 18 de juliol de 2012, Gálvez va acordar amb el Rayo Vallecano un contracte per dos anys. Va marcar el seu primer gol oficial pel seu nou equip el 20 d'octubre de 2013, en un xut des de 30 metres, de falta directa, contra la UD Almería.
A les darreries de maig de 2013, el club madrileny va refusar per ell una oferta de dos milions d'euros del Borussia Dortmund.

### Werder Bremen

El 13 de maig de 2014, després d'haver ajudat el Rayo a mantenir la categoria a primera divisió, Gálvez va signar com a agent lliure un contracte de tres anys amb el SV Werder Bremen alemany. Durant la major part de la seva primera temporada fou usat com a migcampista defensiu per l'entrenador Robin Dutt, però amb el seu successor Viktor Skrypnyk va passar a ser un fix al centre de la defensa, fins que les lesions varen limitar les seves aparicions a cinc partits en el període entre gener i maig de 2015.
Va continuar amb problemes de lesions durant la pretemporada següent, i això va fer que Gálvez fos usat principalment com a suplent d'Assani Lukimya al començament de la temporada 2015–16.

### Eibar

El 3 d'agost de 2016, Gálvez va signar contracte per tres anys amb la SD Eibar de primera divisió. Va ser suplent des del primer moment, i fou cedit a la UD Las Palmas el 29 de desembre de 2017.
El 30 d'agost de 2018, Gálvez va acabar contracte amb els Armeros.

### Retorn al Rayo

El 31 d'agost de 2018, un dia després d'esdevenir agent lliure, Gálvez va retornar al Rayo Vallecano amb un contracte per un any.

## Referències

* ↑ «El Sporting B ficha al granadino Álex Gálvez, nieto del ex presidente Jimena» (en castellà). Ideal, 11-06-2010. Arxivat de l'original el 14 de desembre 2013. [Consulta: 16 gener 2012].
* ↑ «El Sporting B de Javi Vidales arranca esta mañana» (en castellà). La Nueva España, 15-07-2010. [Consulta: 7 desembre 2015].
* ↑ «Muñiz, gol de bandera» (en castellà). Marca, 13-12-2011. [Consulta: 20 gener 2012].
* ↑ «Tremendous Trejo stuns Malaga». ESPN Soccernet, 15-01-2012. Arxivat de l'original el 20 de gener 2012. [Consulta: 20 gener 2012].
* ↑ «Alejandro Gálvez firma por dos temporadas con el Rayo» (en castellà). Rayo Vallecano, 18-07-2012. Arxivat de l'original el 24 de juliol 2012. [Consulta: 19 juliol 2012].
* ↑ «Gálvez descarga un Rayo» (en castellà). Marca, 20-10-2013. [Consulta: 3 juliol 2014].
* ↑ «El Rayo rechaza 2 kilos del Dortmund por Gálvez» (en castellà). Marca, 30-05-2013. [Consulta: 7 desembre 2015].
* ↑ «Galvez schlägt an der Weser auf» (en alemany). kicker, 13-05-2014. [Consulta: 13 maig 2014].
* ↑ «Galvez und das gute Gefühl: "Ich starte durch"» (en alemany). Kreiszeitung, 10-07-2015 [Consulta: 7 desembre 2015].
* ↑ «Galvez ohne Groll: Lukimya hat es verdient» (en alemany). kicker, 26-08-2015 [Consulta: 7 desembre 2015].
* ↑ «Alejandro Gálvez, jugador de SD Eibar hasta 2019» (en castellà). SD Eibar, 03-08-2016. [Consulta: 3 agost 2016].
* ↑ «La UD Las Palmas y la SD Éibar, acuerdan la cesión del defensa Gálvez» (en castellà). UD Las Palmas, 29-12-2017. [Consulta: 31 desembre 2017].
* ↑ «Acuerdo para la rescisión del contrato de Gálvez como jugador armero» (en castellà). SD Eibar, 30-08-2018. [Consulta: 30 agost 2018].
* ↑ «Alejandro Gálvez nuevo jugador del Rayo Vallecano» (en castellà). Rayo Vallecano, 31-08-2018. [Consulta: 3 setembre 2018].
* ↑ ; Barroso, Ander «Gálvez firma hasta 2019 con el Rayo» (en castellà). Marca, 31-08-2018 [Consulta: 31 agost 2018].

## Enllaços externs

* Alejandro Gálvez Jimena a BDFutbol
* Alejandro Gálvez Jimena Fitxa a Fussballdaten